Beginsels vir ‘n gelukkige lewe – ToekomsVenster
by Kariné Taljaard|Published 20/05/2019
1. Omarm die lewe
• Wanneer is ŉ mens gelukkig?
• Is jy gelukkig?
• Wat beteken geluk?
Baie jare gelede het, terwyl ek op ŉ slegte plek in my lewe was en gesmag het na innerlike vrede en geluk, ŉ mede dissipel, goedbedoel, maar baie oortuig vir my gesê dat God nié belangstel in ons geluk nie.
Dit het min bygedra om my reeds stukkende menswees op koers te kry.
Gelukkig weet ek vandag van beter, en net in geval jy ook soekend is stel ek dit sonder om te twyfel en op gesag van die Skrif – jou geluk is vir God belangrik.
Hierdie week wil ek graag ŉ paar beginsels vir ŉ gelukkige lewe met jou deel.
Mens kan gelukkig wees te midde van minder ideale omstandighede.
Die manne wat op straathoeke allerlei snuisterye verkoop is dikwels vir my ŉ aansporing en voorbeeld. Ek het nog nooit een teëgekom wat my afgejak het omdat ek nie in sy produk belangstel nie. Dis is meermale ŉ beleefde glimlag voordat hy na die volgende voertuig loop.
Dan is daar die manne met die bordjies. Ai, dis hartseer.
Ek ken mense met min geld, maar baie vreugde, mense met min aardse besittings, maar gelukkig.
Ek ken mense met min geleerdheid, maar opgewonde.
Ek het al by baie beddens gebid waar daar geen hoop meer is nie, maar ŉ aansteeklike tevredenheid.
Die teenoorgestelde is ook waar. Ek ken mense met baie aardse besittings maar siels-ongelukkig.
Natuurlik is daar nie fout te vind met aardse skatte nie.
Die Bybel leer ons egter dat ons skat in die hemel moet wees waar geen mot en roes verniel nie. Dit beteken uiteraard nie dat ons nie moet aspireer en hard werk om ŉ bevredigende lewenskwaliteit te hê nie.
Wat dit presies behels verskil van mens tot mens.
Omarm die lewe as buitengewoon kosbaar.
Ervaar die wonder van elke asemteug, beweging, gedagte en drome.
Ervaar die onskuld van ŉ kind. Hy weet sy Vader sorg vir hom. Bekommernis bestaan nie want daar is ŉ ma en pa wat sorg.
Kry klaar met negatiewe gedagtes wat jou hele menswees vergiftig.
Los iets vir God, moenie probeer om alles op te los nie.
Op Pad na heelheid Die lewe is dikwels onvriendelik en bitter min mense kom heeltemal ongeskonde daarvan af. Om stukkend te wees […]
Geroep om ŉ seën te wees Gen. 12:1-3 Die Here het vir Abram gesê: “Trek uit jou land uit, weg van jou […]
Te veel van ŉ goeie ding
Ek lees in een van hierdie alles en nog wat winkeltjies ŉ bordjie wat sê “te veel van ŉ goeie ding is […]
Previous post ń Baba wat niemand wil hê nie